На oснову чл. 5. Правилника о преносу средстава из буџета општине Блаце месним заједницама образованих на територији општине Блаце (број II-400-471/15 од 25.03.2015.год.), Решења о образовању Комисије за израду Правилника о вредновању захтева –пројеката месних заједница (број II-02-471/15-1 од 25.03.2015год.), Одлуке о расписивању Јавног позива за прикупљање захтева(пројекта) месних заједница који ће се финасирати средствима буџета општине Блаце за 2015.годину (број II-400-598/15 од 20.04.2015.год.) и Одлуке о буџету општине Блаце за 2015.годину , Комисија за израду Правилника о вредновању захтева (пројекта) месних заједница, дана 20.04.2015. године,  расписује 
ЈАВНИ ПОЗИВ

ЗА ПРИКУПЉАЊЕ ЗАХТЕВА (ПРОЈЕКТА) МЕСНИХ ЗАЈЕДНИЦА
КОЈИ ЋЕ СЕ ФИНАНСИРАТИ СРЕДСТВИМА БУЏЕТА ОПШТИНЕ БЛАЦЕ
ЗА 2015.ГОДИНУ
Расписује се Јавни позив за прикупљање захтева (пројеката) месних заједница, који ће се финасирати средствима буџета општине Блаце за 2015.годину. Право подношења захтева (пројекта) имају све Месне заједнице на територији општине Блаце, за пројекте који унапређују инфраструктуру месних заједница. Једна  Месна заједница може поднети један захтев (пројекат), по расписаном јавном позиву.

Средства из буџета општине Блаце се додељују за пројекте који унапређују инфраструктуру месних заједница из следећих области:
· Комуналне услуге (акције  чишћења растиња, акције чишћења дивљих депонија, одржавање гробља, уређење места за одлагање смећа, набавка контејнера, уређење зеленила...),
· Путна инфраструктура ( одржавање некатегорисаних путева, канала за одводњавање, изградња колских прилаза до гробља и других прилаза)

· Водовод и канализација ( израда техничке документације и извођење радова на сеоским водоводима , изградња јавних чесми, израда техничке документације  и извођење радова на канализационој мрежи и одржавање,уградња хидранта на јавном водоводу)
· Јавна расвета (израда техничке документације, израдња и одржавање)
· Спортски и рекреациони објекти (одржавање, санација и опремање)
· Радови на санацији и уређењу на објектима јавне намене у јавној својини у којима је МЗ корисник. 

Укупно расположива средства за реализацију пројеката по овом јавном позиву износе 3.000.000,00 динара.

Максимална вредност средстава буџета општине Блаце којим може бити подржан један пројекат је 350.000,00 динара са ПДВ-ом. 

ОБАВЕЗНА КОНКУРСНА ДОКУМЕНТАЦИЈА КОЈУ ТРЕБА ДОСТАВИТИ
Предлагач је обавезан да достави следећу документацију:
· образац за предлог пројекта (Прилог 1)
· копија личне карте одговорног лица; 
Образац за предлог пројекта треба потписати и оверити печатом (на местима која су за то предвиђена).Подносиоци захтева, образце за предлог пројеката попуњавају на српском језику, ћириличним писмом. Образац за предлог пројекта треба попунити јасно и прецизно, како би пријава могла да се процени на најбољи могући начин.
НАЧИН ПРИЈАВЉИВАЊА 
Пријава на јавни позив са свом потребном документацијом  доставља се у затвореној коверти са назнаком  ,,Пријава на јавни позив за прикупљање захтева-пројеката Месних заједница за 2015.годину-не отварати“ путем поште на адресу Општина Блаце, ул.Карађорђева 4, или лично на писарници Општинске управе Општине Блаце.

Непотпуне и неблаговремене пријаве се неће разматрати.

Конкурсна документација се може преузети са интернет странице општине Блаце www.blace.org.rs.
РОКОВИ ЗА ПОДНОШЕЊЕ ЗАХТЕВА ПО ЈАВНОМ ПОЗИВУ И ОДЛУЧИВАЊЕ О ДОДЕЛИ СРЕДСТАВА

1. Рок за подношење захтева на овај јавни позив је 7 дана од дана објављивања јавног позива, односно 27.04.2015.године.
2. Сви пројекти које су подносиоци захтева предали ће бити процењени у складу са следећим критеријумима:
1. Усклађеност пројекта са захтевима конкурса 
 Максимално 5 бодова 
2. Одрживост

Максимално 5 бодова 
3. Очекивани резултати пројекта

Максимално 5 бодова
4. Реалност предложеног буџета
Максимално 5 бодова
5. Укљученост локалне заједнице

Максимално 5 бодова
6. Остварени резултати и активности МЗ у последњој години

   Максимално 5 бодова
Максимални укупни резултат 30 бодова.
3. По завршетку јавног позива и обраде захтева Комисија ће у року од 7 дана од дана завршетка конкурса израдити извештај о спроведеном конкурсу.
4. Извештај садржи све поднете пријаве, коначну ранг листу са бодовима предложених пројеката и предлог одлуке о избору пројеката који ће се финансирати из буџета општине Блаце.
5. Извештај и прелиминарна листа објављују се на огласној табли општине Блаце и на званичној интернет презентацији општине Блаце  www.blace.org.rs
6. Извештај се доставља Општинском већу општине Блаце које доноси одлуку о избору пројеката и додели средстава који се финансирају из буџета општине Блаце. На основу одлуке Општинског већа општине Председник општине Блаце закључује Уговор о финансирању пројекта Месних заједница, средствима из буџета општине Блаце.
За све додатне информације обратите се Комисије за израду правилника о вредновању захтева(пројекта) месних заједница, особи за контакт Гордани Китановић, Служба Фонда за грађевинско земљиште, Општинска управа Блаце, први спрат, канцеларија бр.19, или на телефон:027/371-678.
Број: II-400-599/15
Дана, 20.04.2015. године

КОМИСИЈА ЗА ИЗРАДУ ПРАВИЛНИКА О ВРЕДНОВАЊУ ЗАХТЕВА (ПРОЈЕКТА)  МЕСНИХ ЗАЈЕДНИЦА








      Председник комисије

